钦定古今图书集成/明伦汇编/交谊典/第120卷
## 钦定古今图书集成/明伦汇编/交谊典/第120卷

| 钦定古今图书集成 明伦汇编 第一百二十卷 |

| |

钦定古今图书集成明伦汇编交谊典

第一百二十卷目录

恩仇部纪事三

恩仇部杂录

恩仇部外编

交谊典第一百二十卷

《辽史西夏传》：俗喜报仇，有丧则不伐。人负甲叶于背，
识之仇解，用鸡猪犬血和酒，贮于髑髅中饮之，乃誓
曰：若复报仇，谷麦不收，男女秃癞，六畜死，蛇入帐，有
力小不能复仇者，集壮妇享以牛羊酒食，趋仇家纵
火，焚其庐舍。俗曰：“敌女兵不祥。”辄避去，诉于官，官择
舌辨气直之人为和断官，听其屈直。杀人者纳命价
钱百二十千；

《宋史陶糓传》：“糓尝以书干宰相李崧，崧甚重其文。时
和凝亦为相，同奏为著作佐郎、集贤校理。初，崧从契
丹以北，高祖入京师，以崧第赐苏逢吉，而崧别有田
宅在西京，逢吉取之，崧自北还，因以宅券献逢吉，逢
吉不悦，而崧子弟数出怨言。其后逢吉乃诱告崧与
弟屿、嶬等下狱，崧惧，移病不出。崧族子昉为秘书郎”，
尝往候崧，崧语昉曰：“迩来朝廷于我有何议？”昉曰：“无
他，闻唯陶给事往往于稠人中厚诬叔父。”崧叹曰：“糓
自单州判官，吾取为集贤校理，不数年擢掌诰命，吾
何负于陶氏子哉！”及崧遇祸，昉尝因公事诣糓，糓问
昉：“识李侍中否？”昉敛衽应曰：“远从叔尔。”糓曰：“李氏之
祸，糓出力焉。”昉闻之，汗出
《李涛传》。泾帅张彦泽杀记室张式，夺其妻。式家人诣
阙上诉，晋祖以彦泽有军功，释其罪。涛伏阁，抗疏请
寘于法。晋祖崩，涛坐不赴。临停未几，起为洛阳令，迁
屯田职方郎中、中书舍人。会契丹入汴，彦泽领突骑
入京城，恣行杀害，人皆为涛危之。涛诣其帐通剌谒
见，彦泽曰：“舍人惧乎？”涛曰：“今日之惧，亦犹足下昔年
之惧也。向使先皇听仆言，宁有今日之事。”彦泽大笑，
命酒对酌，涛神色自若。

《梦溪笔谈》：王延政据建州，命大将章某守建州城，尝
遣部将刺事于军前，后期当斩，惜其材未有以处。归
语其妻，其妻连氏有贤智，私使人谓部将曰：“汝法当
死，急逃乃免。”与之银数十两，曰：“竟行，无顾家也。”部将
得以潜去，投江南李主，以隶查文徽麾下。文徽攻延
政，部将适主是役。城将陷，先喻城中能全连氏一门
“者，有重赏。”连氏使人谓之曰：“建民无罪，将军幸赦之。
妾夫妇罪当死，不敢图生。若将军不释建民，妾愿先
百姓死，誓不独生也。”词气感慨，发于至诚，不得已为
之戢兵而入，一城获全。至今连氏为建安大族，官至
卿相者接踵，皆连氏之后也。又李景使大将胡则守
江州。江南国下，曹翰以兵围之三年，城坚不可破。一
日，怒一饔人鲙鱼不精，欲杀之，其妻遽止之曰：“士卒
守城累年矣，暴骨满地，奈何以一食杀士卒耶？”则乃
舍之。此卒夜缒城走投曹翰，具言城中虚实。先是，城
西南依崄，素不设备，卒乃引王师自西南攻之，是夜
城陷。胡则一门无遗类。二人者，其为德一也，何其报
效之不同耶？

《宋史樊知古传》：“知古父潜，事李景。知古尝举进士不
第，遂谋北归，以求进用。金陵平，擢拜侍御史，令乘传
按行江南诸州，询访利病。复命知江东南路转运使，
数日，改授江南转运使。豫章洪氏，尝掌昇州榷酤，逋
铁钱数百万。至是，知古挟微时，常辱于洪氏，责偿铜
钱以快意。”

《赵普传》：初太祖侧微，普从之游。既有天下，普屡以微
时所不足者言之。太祖豁达，谓普曰：“若尘埃中可识
天子宰相，则人皆物色之矣。”自是不复言。

《魏仁浦传》：“仁浦性宽厚，接士大夫有礼，务以德报怨。
汉乾祐中，有郑元昭者，开封浚仪人，为安邑、解县两
池榷盐使，迁解州刺史。会诏以仁浦妇翁李温玉为
榷盐使，管两池，元昭不得专其利。仁溥方为枢密院
主事，元昭意仁浦必庇温玉。会李守真以河中叛，温
玉子在城中，元昭即系温玉，以变闻。时周祖总枢务”，
知其有间，置而不问。显德中，仁浦为枢密使，元昭不
自安。及代归阙，道洛都，以情告仁浦弟仁涤。仁涤曰：
“公第去，可无忧。我兄素宽仁有度，虽公事不欲伤于
人，岂念私隙乎？”元昭至京师，仁浦果不介意，白周祖，
授元昭庆州刺史。汉隐帝宠作坊使贾延徽，延徽与
仁浦并居，欲并其第，屡谮仁浦，几至不测。及周祖入
汴，有擒延徽授仁浦者，仁浦谢曰：“因兵戈以报怨，不
忍为也。”力保全之。当时称其长者。

《张藏英传》：“藏英，涿州范阳人。唐末举族为贼孙居道

问，以补牙职。藏英后闻居道避地关南，乃求为关南
都巡检使。至则微服携铁挝，匿居道舍侧，伺其出击
之，仆于地，啮其耳啖之，遂禽归。设父母位，陈酒肴，缚”
居道于前，号泣鞭之，脔其肉。经三日，刳其心以祭，即
诣官首服，官为上请而释之。燕蓟间目为“报仇张孝
子。”

《范廷召传》：廷召，冀州枣强人。父铎，为里中恶少年所
害。廷召年十八，手刃父仇，剖取其心，以祭父墓。
《张永德传》：太祖即位，授武胜军节度。富民高进者，豪
横莫能禁，永德乃发其奸，寘于法。进潜诣阙，诬永德
缘险固置十馀砦，图为不轨。太祖命枢密都承旨曹
翰领骑兵察之，诘其砦所，进曰：“张侍中诛我宗党殆
尽，希中以法报私忿。”尔翰以进授永德，永德遽解缚
就市，笞而释之，时称其长者。

《曹光实传》：“光实，雅州百丈人。父畴，为蜀静南军使，控
扼邛崃，以捍蛮夷。光实少武勇，有胆气，轻财好施，不
事细行，意豁如也。畴卒，光实嗣职，迁永平军节度，管
内捕盗游奕使。乾德中，太祖命王全斌等平蜀，俄而
盗贼群起，夷人张忠乐者，尝群行攻劫，且憾光实，杀
其徒党，率众数千，中夜掩至，环其居鼓噪并进。光实”
负其母，挥戈突围以出，贼众辟易不敢近，贼杀其族
三百馀口，又发冢墓，毁其棺椁。光实诣全斌，具以事
白，誓雪冤愤。时蜀中诸郡未下，乃图雅州地形要害，
兼陈用兵攻取之策，请官军先下之。全斌壮其志，令
率兵先导，果克其城，获忠乐而甘心焉。全斌乃署光
实为“义军都指挥使。”残寇犹据沈黎，光实以所部尽
平之。遂以光实知黎、雅二州兼都巡检使，安集劳来，
蛮夷怀之。

《马仁瑀传》：“仁瑀入宋，历官龙捷左厢都指挥使，领岳
州防御使，移领汉州。王维勋以后族骄恣，凌蔑将帅，
人皆引避，独仁瑀词气不相下，尝攘臂欲殴之。会帝
将讲武郊外，遂欲相图，各勒所部兵私市白梃。太祖
密知之，诏罢讲武，出仁瑀为密州防御使。”

《李璘传》：“璘，瀛州河间人。晋开运末，契丹犯边，有陈友
者乘乱杀璘父及家属三人。乾德初，璘隶殿前散祇
候，友为军小校，相遇于京师宝积坊北，璘手刃杀友
而不遁去，自言复父。仇案鞫得实，太祖壮而释之。雍
熙中，又有京兆鄠县民甄婆儿母刘，与同里人董知
政忿竞，知政击杀刘氏。婆儿始十岁，妺方襁褓，托邻”
人张氏乳养。婆儿避仇，徙居赦村。后数年，稍长大，念
母为知政所杀，又念其妹寄张氏，与兄课儿同诣张
氏求见妹，张氏拒之不得见。婆儿愤怒悲泣，谓兄曰：
“我母为人所杀，妹流寄他姓，大仇不报，何用生为！”时
方寒食，具酒馔诣母坟恸哭，归取条桑斧置袖中，往
寻知政。知政方与小儿戏，婆儿出其后，以斧斫其脑
杀之。有司以事上请，太祖嘉其能复母仇，特贷焉。
《青箱杂记》：龚颖，邵武人，先仕江南，归朝为侍御史。尝
愤叛臣卢绛杀其叔慎仪，又害其家。后绛来陛见，舞
蹈次，颖遽前以笏击而踣之。太祖惊问其故，颖曰：“臣
为叔父复仇，非有他也。”因俯伏顿首请罪，极言绛狼
子野心，不可畜。太祖即下令诛绛而赦颖。

《宋史曹彬传》：“彬北征之失律也，赵昌言表请行军法。
及昌言自延安还，被劾不得入见，彬为请于上，乃许
朝谒。”

《高锡传》：“锡为屯田员外郎，乾德初，赐绯。太宗尹京，石
熙载在幕中。锡弟铣应进士举于熙载，望首荐。铣辞
艺浅薄，熙载不许，锡深衔之，数于帝前言熙载裨赞
无状。帝具以语太宗，且曰：‘当为汝择人代之’。太宗曰：
‘熙载勤于迺职，闻高锡尝求荐其弟，熙载拒之，虑为
锡所构。帝大悟，虽怒之，未有以发。会使清州，私受节’”
帅郭崇赂遗；又尝致书沣州刺史，为僧求紫衣，为人
所告。事下御史府核实，责贬莱州司马。

《文苑传》：“高𬱖字子奇，开封雍丘人。后唐清泰中举进
士，同辈绐之曰：‘何不从裴仆射求知乎’？时裴皞以左
仆射致仕，后进无至其门者。𬱖性纯朴，信其言，以文
贽于皞。明年礼部侍郎马裔孙知贡举，乃皞门下生
也。皞以𬱖语之，遂擢乙科。”
《雷德骧传》：“德骧子有邻，开宝中举进士不第。其父既
窜灵武，意宰相赵普挤抑”之。时堂后吏胡赞、李可度，
或称其请托受赇。而秘书丞王洞与德骧同年登第，
有邻每造谒洞，洞多以家事委之。一日，洞令有邻市
白金半锭，因曰：“此令吾子知，要与胡将军。”盖谓赞也。
时又有招应摄官三任详由全者，许投牒有司，即得
召试录用。有邻素与前摄上蔡主簿刘伟交游，知伟
虽尝三摄，“而一任失其解由。”伟造伪印，令其兄前进
士侁书写之，因是得试，遇铨，遂具章告其事，并下御
史府按鞫。有邻出入赞家，说其事多实。狱具，伟坐弃
市，洞等并决杖除名，赞可度，仍籍其家。有邻授秘书
省正字，赐公服、靴、笏、银鞍勒马，绢百疋。自是累上疏
密告人阴事。俄被病，白昼见伟入室，以杖棰其“背，有邻号呼闻于外，数日而死，赐德骧钱十万，以给丧事。”
《吴廷祚传》：“廷祚子元载，知秦州。州民李益者，为长道
县酒务官，家饶于财，僮奴数千指，恣横持郡吏短长，
长吏而下皆畏之。民负息钱者数百家，郡为督理，如
公家租调，独推官冯伉不从。益遣奴数辈，伺伉按行
市中，拽之下马，因毁辱之。先是”，益厚赂朝中权贵为
庇护，故累年不改。及伉屡表其事，又为邸吏所匿，不
得达。后因市马译者附表以闻，译因入见，上其表。帝
大怒，诏元载逮捕之。诏书未至京师，权贵已报益，益
惧亡命。元载以闻，帝愈怒，诏州郡物色急捕之，获于
河中府民郝氏家，鞫于御史府，具得其状，斩之，尽没
其家。益子仕衡，先举进士，任光禄寺丞，诏除籍，终身
不齿。益之伏法，民皆饭僧相庆。淳化二年，加领富州
刺史，俄徙知成都府。王小波乱，元载不能捕灭，受代
归阙，而成都不守。时李仕衡通判华州，常衔元载因
事杀其父。伺元载至阙，遣人阅行装，收其关市之税。
元载拒之，仕衡抗章疏其罪，坐责郢州团练副使。
《张齐贤传》：齐贤少时家贫，父死无以为葬，南河县吏
为办其事，齐贤深德之，事以兄礼，虽贵不替也。仲兄
昭度尝授齐贤经，及卒，表赠光禄寺丞。又尝依太子
少师李肃家，肃死，为营葬事，岁时祭之。赵普尝荐齐
贤于太宗，未用，普即其前列事，以谓“陛下若进齐贤，
则齐贤他日感恩更过于此。”上大悦，遂大用。

《张平传》：雍熙四年，历盐铁使。初在彭门日，郡吏有侮
平者数辈，后悉被罪配京窑务。平子从式适董其役，
见之，以语平。平召至第，为设酒馔劳之曰：“公等不幸
偶罹斯患，慎勿以前为念。”给以缗钱，且戒从式善视
之。未几，遇赦得原，时人称其宽厚。

《郭贽传》：“贽初文赋有声，邑人同在籍中者忌之，潜加
构毁，自是连上不中选。洎贽再知贡举，邑人以明经
充荐，诏下日，悔泣而去。贽闻之，命其所亲召还，慰谕
俾就举，遂预荐中第。”

《刘谦传》：“谦，博州堂邑人。父仁罕，宋初迁许州龙卫副
指挥使。会王师征广南，为前锋。还改同州都校，卒。谦
少感慨，不拘小节，而诣岭表省父仁罕，资以金帛，令
北归。行商还堂邑旧墅，尝为乡里恶少所辱，谦不胜
怒，殴死之，亡命京师，遂应募从军，补卫士。历官殿前
都指挥使，领保静军节度。”

《吕端传》：端祖兖，尝事沧州节度刘守文为判官。守文
之乱，兖举族被害。时父琦方幼，同郡赵玉冒锋刃绐
监者曰：“此予之弟，非吕氏子。”遂得免。玉子文度为耀
帅，文度孙绍宗十馀岁，端视如己子，表荐赐出身。
《曹利用传》：孙继邺，字元嗣，其先金陵人。祖谦，事李昪
为长剑都指挥使，南伐闽，援兵不至，战死。父承睿，时
为小校，愤将兵者不如期，致其父没，乃刺杀之，亡去，
转徙淮、楚间。久之，入京师，以策上太宗，授左班殿直，
终左藏库使。

《寇准传》：“乾兴元年，再贬雷州司户参军。初，丁谓出准
门，至参政事，准甚谨。尝会食中书，羹污准须，谓起徐
拂之，准笑曰：‘参政国之大臣，乃为官长拂须耶’？谓甚
愧之，由是倾构日深。及准贬，谓亦南窜，道雷州，准遣
人以一蒸羊逆境上，谓欲见准，准拒绝之。闻家僮谋
欲报仇者，乃杜门使纵博，毋得出，伺谓行远，乃罢。”
《五总志》：寇莱公贬雷州，杨文公在西掖，既得词头，有
请于丁晋公，公曰：“《春秋》无将，汉法不道，皆其罪也。”杨
深不平之。及晋公去位，杨尚书制为责词曰：“无将之
戒，深著于鲁经；不道之诛，难逃于汉法。”一时快之。
《李至传》：至生七岁而孤，鞠于飞龙使李知审家。性吝
啬，及贵即逐其养子，以利其赀。知审因至亦至右金
吾卫大将军。

《陈执中传》：“执中为右正言，曹利用婿卢士伦除福建
运使，惮远不行，利用为请，乃改京东。执中尝劾奏之，
利用挟私忿，出执中知汉阳军。”

《邢昺传》：“昺，曹州济阴人。咸平中，王钦若知贡举，有告
其受举人贿赂者，下御史台。鞫得状，钦若自诉。诏昺
与边肃母宾古、阎承翰就太常寺覆推。昺力辩钦若，
而洪谌抵罪，钦若以是德之。昺之厚被宠顾，钦若与
有功焉。”

《张知白传》：“知白参知政事，时王钦若为相，知白论议
多相失，因称疾辞位，罢为刑部侍郎，翰林侍读学士，
知大名府。及钦若分司南京，宰相丁谓素恶钦若，从
知白南京留守，意其报怨。既至，待钦若加厚。谓怒，复
徙知白亳州。”

《刘筠传》：“筠官龙图阁直学士，卒。一子早卒，田卢没官。
包拯少时，颇为筠所知，及拯显，奏其族子为后，又请
还所没田庐云。”

《王旦传》：旦中书有事送枢密院，违诏格。寇准在密院，
以事上闻，旦被责，第拜谢，堂吏皆见罚。不逾月，密院
有事送中书，亦违诏格。堂吏欣然呈旦，旦令送还密
院。准大惭，见旦曰：“同年甚得许大度量。”旦不答。

管。

《冯京传》：始京乡居受恩通判南宫。成迨贵，以郊恩官
其子。

《王超传》：超子德用，状貌雄毅，面黑，颈以下白晳，人皆
异之。言者论德用貌类艺祖，御史中丞孔道辅继言
之，且谓德用得士心，不宜久典机密。遂罢为武宁军
节度使、徐州大都督府长史，徙知曹州。或谓德用曰：
“孔中丞害公，今死矣。”德用曰：“中丞言官岂害我者。朝
廷亡一忠臣，可惜也。”

《司马光传》：“光为馆阁校勘、同知礼院，加集贤校理。从
庞籍辟，通判并州。麟州屈野河西，多良田，夏人蚕食
其地，为河东患。籍命光按视。光建筑二堡，以制夏人，
募民耕之，耕者众，则籴贱亦可渐纾河东贵籴远输
之忧。”籍从其策。而麟将郭恩勇且狂，引兵夜渡河，不
设备，没于敌。籍得罪去，光三上书自引咎，不报。籍没，
光升堂，拜其妻如母，抚其子如昆弟，时人贤之。
《过庭录》：种世衡倅凤翔，以赃编置高州。文正知其才，
奏授武职，帅陕，提拔为多。忠宣为庆帅，种子诂为环
守，执属羌为盗，奏流南方。羌过庆声冤，忠宣为按验，
果非盗，释之。时介甫当柄，诂乘时诉忠宣挟情变狱，
对狱宁州，事皆无状。忠宣谪守信阳，家府自洺之恩，
平簿免归，终光禄丧，时年三十七，怡然无干禄意。永
嘉夫人谓曰：“人为亲求官者多矣，尔亲老家贫，既有
一命，安得置而勿问耶？”先子承志，调原之曹掾。僦寓
长安，于提举刘韐客次，见绯衣老出厅事后注视先
子曰：“公范忠宣后乎？”先子愕然，不知为谁，应曰：“是也。”
老曰：“见公颐颔音声类丞”相耳。先子窃问其姓名，老
曰：“吾乃史师也。旧供事忠宣，拜尊丈于公，家契甚厚，
委曲问行藏，先子具以告，相揖而去。”先子之任，种忠
宪克西夏，帅京原，辟史为客。一日，史从种郡圃正己
堂习射，种曰：“以先祖才业，只终皇城，使某何人，叨冒
乃尔。然子孙继承至今，不敢忘范文正之德。中间以
家叔事颇难见渠子弟，欲访其后，少报先德，未得其
人也。”史具言长安邂逅先子曲折，种即颛使具书，邀
至军前议事，一见甚喜，张宴酒酣，谓先子曰：“先祖荷
文正不杀之恩。”先子曰：“盖未闻也。”种曰：“公为范氏子，
独不知此乎？”先子曰：“先公以公议举人，非谓私恩，未
尝语家人也，安得知之？”种益钦叹曰：“真有家风也。”厚
赠先子归曰：“此有警，当屈贤者。”席威平之役，召先子
从行，奏功特改秩，旋劳累迁陞，四十一岁已为员外
郎，皆种吹嘘之力也。戊辰正旦，侍坐同叔兄晚膳，先
子言穷达有命，不可妄求，因及此，谨退而记之。
《王济传》：济字巨川，其先真定人。祖卿，有词辨，赵王镕
召置幕府。镕政衰，卿惧祸，避地深州饶阳，遂为县人。
济少时，深州刺史念金锁，一见器之，且托后于济。金
锁没，济抚其孤，援寘禄仕。素与内臣裴愈有隙，愈坐
事，上怒甚，命宪府鞫之。济适知杂事，力为辨理，遂获
轻典。

《司马池传》：池知河中府，徙同州，又徙杭州。池性质易，
不饰厨传，剸匕非所长，又不知吴俗，以是谤讥闻朝
廷。转运使江钧、张从革劾池决事不当十馀条，及稽
留德音，降知德州。初，转运使既奏池，会吏有盗官银
器，械州狱，自陈为钧掌私厨，出所卖过半；又越州通
判载私物盗税，乃从革之姻，遣人私请。或谓池可举
劾以报仇，池曰：“吾不为也。”人称其长者。

《厚德录》，杨侍郎偕知审官院。元昊乞和而不称臣，偕
上言，以谓连年出师，国力日以蹙，莫如以书遗之，徐
图诛灭之计。谏官欧阳修、蔡襄连章劾奏：偕职为从
官，不思为国讨贼，而助元昊不臣之请，罪当诛。偕不
自安，求知越州，道改知杭，而襄谒告迎亲杭而轻游
里市。或谓曰：“何不以言于朝？”偕曰：“襄尝以公事诋我，
我岂可以私报也。”

《石林燕语》：王武恭自枢密使谪知随州，孔道辅所论
也。道辅死，或有告武恭：“害公者死矣。”武恭愀然出曰：
“可惜朝廷又丧一直臣。”文潞公为唐质肃所击，罢宰
相，质肃亦坐贬岭外。至和间，稍牵复为江东转运使。
会潞公复入相，因言：唐某疏臣事固多中，初贬已重，
而久未得显擢，愿得复召还。仁宗不欲止，命迁官，除
《河东》。

《宋史宋庠传》：“沈邈尝为京东转运使，数以事侵庠。及
庠在洛，邈子监麹院，因出借县人负物，杖之道死，实
以他疾。而邈子为府属所恶，欲痛治之以法，庠独不
肯曰：‘是安足罪也’。人以此益称其长者。”

《杨燧传》：“燧，开封人。善骑射，应募隶军籍。从征贝州，穴
城以入，贼平功第一，历宁远军节度，殿前副都指挥
使。卒赠侍中，谥曰庄敏。燧初穴贝州城时，为叛兵所
伤，同行卒刘顺救之得免。及贵，顺已死，访恤其家甚
至，故人妻子贫不能活者，一切收养之，人推其义。”
《罗拯传》：“拯官天章阁待制，徙知永兴军青、颖、秦三州，
卒”年六十五。拯性和柔，不与人较曲直。为发运使时与副皮公弼不协，公弼徙他道，御史劾其贷官钱，拯
力为辩理。钱公辅为谏官，尝论拯短，而公辅姻党多
在拯部内，往往荐进之。或讥以德报怨，拯曰：“同僚不
协，所见异也；谏官所言，职也，又何怨乎？”时论服其长
者。

《李清臣传》：“清臣为人宽宏不忮害，尝为舒亶所劾，及
在尚书，亶以赃抵罪，独申救之曰：‘亶言无状，然谓之
赃则不可。再为姚勔所駮，当绍圣议贬，或激使甘心，
清臣为之言曰：‘勔以职事，所见或不同，岂应以臣故
而加重’？帝悟，薄勔罪’。”
《挥麈馀话》：元丰末，章子厚为门下侍郎，以本官知汝
州。时钱穆父为中书舍人，行告词云：“鞅鞅非少主之
臣，悻悻无大臣之操。”子厚固怨之矣。元祐间，穆父在
翰苑，诏书中有“不容群枉，规欲动摇”以指，子厚尤以
切齿。绍圣初，子厚入相，例遭斥逐。穆父既出国门，蔡
元度饯别，因诵其前联云：“公知子厚不可撩拨，何故
诋之如是？”穆父愀然曰：“鬼劈口矣！”元度曰：“后来代言
之际，何故又及之？”穆父笑曰：“那鬼又来劈一劈了去！”
《宋史神宗本纪》：元丰元年十二月丙辰，诏青州民王
赟以复父仇免死，刺配邻州。

《刑法志》：“元丰元年，青州民王赟父为人殴死，赟幼未
能复仇，几冠，刺仇断支首祭父墓，自首论当斩。帝以
杀仇祭父，又自归罪，其情可矜，诏贷死，刺配邻州。”
《王陶传》：“陶为御史中丞，以韩琦不押文德常朝班奏
劾之。陶始受知琦，骤加奖拔。帝初临御，颇不悦执政
之专，陶料必易置大臣，欲自规重位，故视琦如仇，力
攻”之，琦闭门待罪。帝以陶为侍读学士、知蔡州。初，陶
微时苦贫，寓京师教小学。其友姜愚，气豪乐施，一日
大雪，念陶奉母寒馁，荷一铺划雪行二十里访之，陶
母子冻坐，日高无炊烟。愚亟出，解所衣锦裘，质钱买
酒肉薪炭，与附火饮食，又捐数百千为之娶。陶既贵，
尹洛，愚老而丧明，自卫州新乡往谒之，意陶必念旧
哀己，陶对之邈然，但出尊酒而已。愚大失望，归而病
死，闻者益薄陶之为人。

《王存传》：“存为枢密直学士，改兵部尚书，转户部。神宗
崩，哲宗立，永裕陵财费不逾时告备，宰相乘间复徙
之兵部。蔡确以诗怨讪，存与范纯仁欲薄其罪，确再
贬新州，存亦罢，以端明殿学士知蔡州。始，存之徙兵
部，确力也。至是为确罢，士大夫善其能捐怨。”

《闻见前录》：章惇之妻尝劝惇无修怨。惇作相，专务报
复，首起朋党之祸。惇妻死，惇悼念不堪。陈莹中见惇
容甚衰，谓惇曰：“公与其无益悲伤，曷若念夫人平生
之言。”盖讥惇之报怨也。

《范纯仁传》：纯仁为成都路转运使，以新法不便，戒州
县未得遽行。安石怒纯仁沮格，因谗者遣使欲捃摭
私事，不能得。使者以他事鞭伤传言者，属官喜谓纯
仁曰：“此一事足以塞其谤，请闻于朝。”纯仁既不奏使
者之过，亦不折言者之非。后竟坐失察僚佐燕游，左
迁知和州。

纯仁为天章阁待制兼侍讲，除给事中。初，种古因诬
纯仁停任，至是纯仁荐为永兴军路钤辖，又荐知隰
州。每自咎曰：“先人与种氏上世有契义，纯仁不肖，为
其子孙所讼，宁论曲直哉！”

纯仁以观文殿大学士知陈州。初，哲宗尝言：贬谪之
人，殆似永废。纯仁前贺曰：“以观文，此尧、舜用心也。”
既而吕大防等窜岭表，会明堂肆赦，章惇先期言此
数十人当终身勿徙。纯仁闻而忧愤，上疏申理之。忤
惇意，诋为同罪，落职知随州。明年，又贬武安军节度
副使，永州安置。时疾失明，闻命，怡然就道。或谓近名，
纯仁曰：“七十之年，两目俱丧，万里之行，岂其欲哉！但
区区之爱，君有怀不尽，若避好名之嫌，则无为善之
路矣。”每戒子弟毋得小有不平，闻诸子怨章惇，纯仁
必怒，止之江。行赴贬所，舟覆，纯仁出，衣尽湿，顾诸子
曰：“此岂章惇为之哉！”既至永，韩维责均州，其子诉维
执政日与司马光不合，得免行。纯仁之子，欲以纯仁
与光议役法不同为请，纯仁曰：“‘吾用君实荐，以至宰
相。昔同朝论事，不合则可，汝辈以为今日之言则不
可也。有愧心而生者，不若无愧心而死’。其子乃止。”
《彭汝砺传》：“汝砺为中书舍人，会知汉阳军，吴处厚得
蔡确安州诗上之，傅会解释，以为怨谤，谏官交章请
治之，又造为危言以激怒”宣仁后欲寘之法，汝砺曰：
“此罗织之渐也。”数以白执政，不能救，遂上疏论列，不
听。方居家待罪，得确谪，命除目，草词曰：“我不出，谁任
其责者？”即入省封还除目，辨论愈切。谏官指汝砺为
朋党，宣仁后曰：“汝砺岂党确者？亦为朝廷论事尔。”及
确贬新州，又须汝砺草词，遂落职知徐州。初，汝砺在
台时，论吕嘉问事与确异，趣徙外十年，确为有力。后
治嘉问它狱，以不阿执政，坐夺二官。至是，又为确得
罪，人以此益贤之。

《挥麈馀话》：章俞者，郇公之族子，早岁不自拘检，妻之
母杨氏，少而寡，俞与之通，已而有娠，生子。初产之时杨氏欲不举，杨氏母勉令留之，以一合贮水，缄置其
内，遣人持以还俞。俞得之云：“此儿五行甚佳，将大吾
门，雇乳者谨视之。”既长登第，始与东坡先生缔交。后
送其出守湖州诗首云：“方丈仙人出渺茫，高情犹爱
水云乡。”以为讥己，由是怨之。其子入政府，俞尚无恙，
尝犯法，以年八十勿论，事见《神宗实录》。绍圣相天下，
坡渡海，盖修报也。所谓“燕国夫人墓，独处而无祔”者，
即杨氏也。

《宋史聂昌传》：“昌字贲远，抚州临川人。始由太学上舍
释褐为相州教授，历官户部尚书，领开封府。昌为人
疏隽，喜周人之急，然恩怨大明，睚眦必报。王黼之死，
昌实遣客刺之，弃尸道旁，遂附耿南仲取显位，左右
其说以误国，卒至祸变，而身亦不免焉。”

《挥麈馀话》：曾文肃初与蔡元长兄弟皆临川王氏之
亲党，后来位势既隆，遂为仇敌。崇宁初，文肃为元长
攘其相位，文肃以观文守南徐，时元度帅维扬，赴镇
过郡，元度开燕甚勤，自为口号云：“‘并居二府，同事三
朝。怅契阔于当年，喜逢迎于斯地’。又云：‘对掌紫枢参
大政，同扶赫日上中天’。”谬为恭敬如是，而中实不然。
已而兴狱，文肃遂迁衡阳。

《宋史范致虚传》：“致虚为刑部尚书，提举南京鸿庆宫。
初，致虚在讲议司，延康殿学士刘昺尝乘蔡京怒挤
之。后王采坐妖言系狱，事连昺，论死，致虚争之，昺得
减窜，士论贤之。”

《挥麈馀话》：“李处迈，邯郸之孙，政和初以直秘阁知相
州。外甥张澄如莹繇宗女夫为承节郎侍行，掌扎牍
之寄。时聂贲远山为郡博士，王将明甫为决曹掾如
莹处甥馆。既与二公往还，且周旋甚至，悉皆怀感。王、
聂同年生也，始甚欢，而聂于乐籍中有所属意，王亦
眤之，每戒不令前。聂恨之，因而遂成仇怨。其后甫改”
名。黼为相，荐如莹易文阶，除枢密院编修，已而更秩
为郎。聂后以蔡元长称其刚方有立，荐之，改名昌，擢
侍从。黼大用事，贬聂散官，安置衡州，益衔黼矣。靖康
时，事大变，召登政府，黼之诛死，聂有力焉。而聂亦以
是岁出使，至绛州被害。黼初败，如莹踪迹颇危，赖聂
之回互竟无它。南渡之后，出入中外，“骤登要途，至端
明殿学士、宣奉大夫，拜庆远军节目以终四十三年，
无一日居闲。”中兴以来，如莹一人而已。

詹大和坚老来京师，省试罢，坐微累下大理。时李传
正端初为少卿，初入之时，坚老哀鸣曰：“某远方举人，
不幸抵此，祈公怜之。”端初怒，操俚谈诟曰：“子嘴尖如
此，诚奸人也。”因困辱之。已而榜出奏名，所犯既轻，在
法应释，得以无事。自此各不相闻。后十馀年，端初为
淮南路转运副使，既及瓜，坚老自郎官出为代，端初
因忘之，而坚老心未能平也。相见，各叙昧生平而已。
既再见，端初颇省其面目，犹不记首事，因曰：“郎中若
有素者，岂尝邂逅朝路中邪？风采堂堂，非曩日比也。”
坚老答曰：“风采堂堂，固非某所自见，但不知比往时
嘴不尖否？”端初愧怍而寤。

《宋史王黼传》：“黼为三公，位元宰，寻命致仕。钦宗受禅，
金兵入汴，不俟命，载其孥以东，诏贬为崇信军节度
副使，籍其家。吴敏、李纲请诛黼，事下开封尹聂山，山
方挟宿怨，遣武士蹑及于雍丘南辅固村，戕之民家，
取其首以献。帝以初即位，难于诛大臣，托言为盗所
杀。”

《岳飞传》：“飞为秉义郎。康王即位，飞上书数千言，以越
职夺官，归诣河北招讨使张所，所待以国士，借补修
武郎，充中军统领。所问曰：‘汝能敌几何’？飞曰：‘勇不足
恃，用兵在先定谋。栾技曳柴以败荆，莫敖采樵以致
绞，皆谋定也。所矍然曰：‘君殆非行伍中人’。飞因说之
曰：‘国家都汴，恃河北以为固，苟冯据要冲，峙列重镇，
一城受围，则诸城或挠或救，金人不能窥河南，而京
师根本之地固矣。招抚诚能提兵压境，飞惟命是从’’。”
所大喜，借补武经郎。命从王彦渡河。至新乡，金兵盛，
彦不敢进，飞独引所部鏖战，夺其纛而舞，诸军争奋，
遂拔新乡。翌日，战侯兆川，身被十馀创，士皆死战，又
败之。夜屯石门山下。或传金兵复至，一军皆惊，飞坚
卧不动，金兵卒不来，食尽，走彦壁乞粮，彦不许。飞引
兵益北，战于太行山，擒金将拓拔耶乌。居数日，复遇
敌，飞单骑持丈八铁枪，刺杀“黑风大王”，敌众败走。飞
自知与彦有隙，复归宗泽、张所死。飞感旧恩，鞠其子
宗本，奏以官。

《曲端传》：“王庶为龙图阁待制，节制陕西六路军马，端
为吉州团练使，充节制司都统制。端雅不欲属庶。金
谍知端、庶不协，并兵攻鄜延。时端尽统泾原精兵驻
淳化，庶日移文趣其进，又遣使臣进士十数辈往说
端，端不听。庶知事急，又遣属官鱼涛督师，端阳许而
实无行意，乃引兵与玠会襄乐。金攻延安急，庶收散”
亡往援，温州观察使、知凤翔府王𤫉将所部发兴元，
比庶至甘泉，而延安已陷，庶无所归，以军付𤫉，自将
百骑与官属赴襄乐劳军。庶犹以节制望端，欲倚以自副。端弥不平，欲即军中杀庶，夺其兵。夜走宁州，见
陕西抚谕使谢亮，说之曰：“延安五路襟喉，今已失之
《春秋》，大夫出疆，得以专之，请诛庶。”归报亮曰：“使事有
指，今以人臣擅诛于外，是跋扈也，公为则自为。”端意
阻，复归军。明日，庶见端，为言己，自劾待罪。端拘縻其
官属，夺其节制使印，庶乃得去。三年，迁康州防御使、
泾原路经略安抚使。时延安新破，端不欲去泾原，乃
以知泾州郭浩权鄜延经略司公事自谢。亮归，朝廷
闻端欲斩王庶，疑有叛意，以御营司提举召端，端疑
不行。议者喧言端反，端无以自明。会张浚宣抚川、陕，
入辨以百口明端不反。浚自收揽英杰，以端在陕西
屡与敌角，欲仗其威声，然未测端意。四年，金人攻环
庆，端遣吴玠等拒彭原店，端自将屯宜禄，玠先胜。既
而金军复振，玠小却，端退屯泾州，金乘胜焚邠州而
去。玠怨端不为援，端谓玠前军已败，不得不据险以
防冲突，乃劾玠违节制。是秋，兀术窥江、淮，浚议出师
以挠其势，端曰：“平原广野，贼便于冲突，而我军未尝
习水战。金人新造之势，难与争锋，宜训兵秣马保疆
而已，俟十年乃可。”端既与浚异，浚积前疑，竟以彭原
事罢端兵柄，与祠，再谪海州团练使、万安州安置。是
年，浚为富平军，败泾原军马，出力最多，皆缘前帅曲
端训练有方，叙端左武大夫，兴州居住。浚欲复用端，
玠与端有憾，言曲端再起，必不利于张公。王庶又从
而间之。浚入其说，亦畏端难制。端尝作诗题柱曰：“不
向关中兴事业，却来江上泛渔舟。”庶告浚，谓其指斥
乘舆，于是送端恭州狱。武臣康随者，尝忤端，鞭其背，
随恨端入骨。浚以随提点夔路刑狱，端闻之曰：“吾其
死矣。”呼天者数声。端有马名铁象，日驰四百里，至是
连呼铁象可惜者又数声，乃赴逮。既至，随令狱史絷
维之，糊其口，胁之以火。端干渴求饮，予之酒，九窍流
血而死，年四十一。西士大夫莫不惜之。

《万俟卨传》：“卨除湖北转运判官，改提点湖北刑狱。岳
飞宣抚荆湖，遇卨不以礼，卨憾之。卨入觐，调湖南转
运判官。陛辞，希秦桧意，谮飞于朝，留为监察御史，擢
右正言。时桧谋收诸将兵权，卨力助之，言：‘诸大将起
行伍，知利不知义，畏死不畏法。高官大职，子女玉帛，
已极其欲。盍示以逗遛之罚，败亡之诛，不用命之戮’”，
使知所惧。张俊归自楚州，与桧合谋挤飞，令卨劾飞
对将佐言“山阳不可守。”命中丞何铸治飞狱，铸明其
无辜，桧怒，以卨代治，遂诬飞与其子云致书张宪，令
虚申警报，以动朝廷。及令宪措置，使还飞军，狱不成，
又诬以淮西逗遛之事。飞父子与宪俱死，天下冤之。
《王德传》：建炎三年春，迁前军统领。会苗、刘走闽中，诏
德追击，隶韩世忠。德欲自致功名，而世忠必欲德为
之使，遣亲将陈彦章邀德于信州。彦章拔佩刀击德，
德杀彦章，尸诸市。德至浦城，斩苗瑀，擒马柔古送行
在。世忠讼其擅杀，下台狱。侍御史赵鼎按德当死，帝
命特原之，编管郴州。时光世屯九江，即以便宜复德
前军统制，平信州妖贼王念经，诏还旧秩，加武显大
夫、荣州刺史。四年，光世镇京口，以德为都统制。绍兴
三年，光世宣抚江淮，当移屯建康，命韩世忠代之。德
从数十骑，自京口逆世忠度，将及麾下，徒步立道左，
抗言曰：“擅杀陈彦章！”王德迎马头请死。世忠下马握
其手曰：“知公好汉，乡来纤介，不足寘怀。”乃设酒尽欢
而别。

《吕颐浩传》：颐浩有胆略，善鞍马弓剑，当国步艰难之
际，人倚之为重。自江东再相，胡安国以书劝其法韩
忠献以“至公无我为先，报复恩仇”为戒，颐浩不能用。
《胡舜陟传》：舜陟为广西经略，以知邕州俞儋有赃，为
运副吕源所按，事连舜陟，提举太平观。先是，舜陟与
源有隙，舜陟因讨柳贼，劾源沮军事。源以书抵秦桧，
讼舜陟受金盗马，非讪朝政。桧素恶舜陟，入其说，奏
遣大理寺官袁柟、燕仰之往推劾。居两旬，辞不服，死
狱中。

《刘子羽传》：“子羽坐富平之役与张浚俱罢，寻为言者
所论，责授单州团练副使，泉州安置，新除川陕宣抚
副使吴玠，始为裨将，未知名，子羽独奇之，言于浚。浚
与语大悦，使尽护诸将。至是上疏论子羽之功，请纳
节赎其罪。诏听子羽自便。”

《洪皓传》：皓子遵知太平州。前守周璪以尝论遵，闻遵
来，不俟合符驰去。遵追饯至十里，劳苦如平时，曰：“君
当官而行，我何怨。”闻者以为盛德。

《宋德之传》：“德之知阆州，会吴曦变，托跌足以避伪，事
平始赴阆，擢本路提点刑狱。制帅安丙奏德之傲视
君命，不俟代者之来，径用观察使印领事。诏降一官，
改潼川路转运判官，湖南路提刑，改湖北，召为兵部
郎宫。朝论有疑安丙意，丞相史弥远首以问德之，德
之对曰：‘蜀无安丙，朝廷无蜀矣。人有大功，实不敢以’”
私嫌废公议。忤时相意，遂罢。安丙深感德之，尝谓人
曰：“丙不知正仲，正仲知丙。丙负正仲，正仲不负丙。”请
婚于德之，不许。论者益称德之之贤《齐东野语》：王宣子尚书母葬山阴狮子坞，为盗所发。
时宣子为吏部员外郎，其弟公衮待次乌江尉，居乡，
物色得之，乃本村无赖。泗德者所为，遂闻于官，具
服其罪，止从徒断黥隶他州。公衮不胜悲愤。时犹拘
留钤辖司，公衮遂诱守卒饮之以酒，皆大醉，因手断
贼首，朝复提之自归。有司宣子亟以状白堂，纳官以
赎弟罪。事下给、舍议，时杨椿元老为给事，张孝祥安
国兼舍人，书议状曰：“复仇义也。夫仇可复，则天下之
人将交仇而不止。于是圣”人为法以制之，当诛也，吾
为尔诛之，当刑也，吾为尔刑之。以尔之仇丽吾之法，
于是凡为人子而仇于父母者不敢复，而唯法之听。
何也？法行则复仇之义在焉故也。今夫佐公衮之母，
既葬而暴其骨，是僇尸也。父母之仇，孰大于是？佐公
衮得贼而辄杀之，义也，而莫之敢也，以为有法焉。《律》
曰：“发冢开棺者，绞。”二子之母遗骸散逸于故藏之外，
则贼之死无疑矣。贼诚死，则二子之仇亦报。此佐公
衮所以不敢杀之，于其始获而必归之吏也。狱成而
吏出之，使贼阳阳出入闾巷，与齐民等。夫父母之仇，
不共戴天者也。二子之始不敢杀也，盖不敢以私义
故乱法。今狱已成矣，法不当死，二子杀之，罪也。法当
死而吏废法，则地下之辱，沈痛郁结，终莫之伸，为之
子者，尚安得自比于人也哉？佐有官守，则公衮之杀，
是贼协于义而宜于法者也。《春秋》之义复仇？公衮起
儒生，尪羸如不胜衣。当杀贼时，奴隶皆惊走，贼以死
捍公衮得不死，适耳。且此贼掘冢至十数，常败而不
死，今又败焉，而又不死，则其为“恶必侈于前。公衮之
杀之也，岂特直王氏之冤而已哉！椿等谓公衮复仇
之义可嘉。公衮杀掘家法应死之人为无罪；纳官赎
弟之请当不许；故纵失刑，有司之罚宜如律。”诏给、舍
议是。其后公衮于乾道间为《敕令》所删定官，一日登
对，孝宗顾问左右曰：“是非手斩发冢盗者乎？”意颇喜
之。未几，除左司。公衮为人癯甚，王龟龄尝赠诗有云
“貌若尪羸中甚武”者，盖纪实也。

《宋史史浩传》：浩喜荐才人，尝拟陈之茂进职与郡，上
知之茂尝毁浩曰：“卿岂以德报怨耶？”浩曰：“臣不知有
怨，若以为怨而以德报之，是有心也。”莫济状玊十朋
行事，诋浩尤甚。浩荐济掌内制，上曰：“济非议卿者乎？”
浩曰：“臣不敢以私害公。”遂除中书舍人兼直学士院，
待之如初。

《名臣言行录》外集：陈亮字同父，婺州人。天资异常，俯
视一世，常以经纶天下自任。壮岁应乡举，推为裦然
之选，继而补太学博士弟子员。其生平议论，以虏仇
未雪为国大耻。六诣天阙上书，皆主于恢复，故及第
后《谢恩》诗有“《复仇》：自是平生志，勿谓儒臣鬓。”“苍”之
句。其禀性忠谊，至老弥笃云。

《宋史李好义传》：“开禧初，韩𠈁胄开边，吴曦主师。好义
为兴州正将，数请出精兵袭金人，曦蓄异谋不纳。未
几，关外四州俱陷，金人长驱入散关，曦受金人说，以
蜀叛。好义自青坊闻变，亟归，与其兄对哭，谋诛之，立
长史安丙以主事。曦既诛，好义集于丙家，王喜后至，
心怀邪谋，欲刃好义，丙力救解，然日以杀好义为心。”
及好义守西和，喜遣其死党刘昌国听节制，好义与
之酬酢，欢饮达旦，好义心腹暴痛洞泻，而昌国遁矣。
既殓，口鼻爪指皆青黑，居民莫不冤之，号恸如私亲，
摧锋一军，几至于变。既而昌国白日见好义，持刃刺
之，惊怖仆地，疽发而殂。喜，曦大将也，贪淫狠愎，诛曦
之日，不肯拜诏，遣其徒入伪宫虏掠殆尽，又取曦姬
妾数人。其后欲戕好义，为曦复仇，丙不能止，便宜处
以节度使知兴州。

《刘正传》：正为观文殿大学士。初，刘德秀自重庆入朝，
未为正所知，谒正客范仲黼，请为言，正曰：“此人若留
之班行，朝廷必不静。”乃除大理簿，德秀憾之，至是为
谏议大夫，论正四大罪，褫职。

《王迈传》：迈知邵武军，郑清之再相，以左司郎官召，力
辞。以直秘阁提点广东刑狱，亦辞，改右侍郎官。李宗
勉常论迈，然迈评近世宰辅，至宗勉必曰“贤相。”徐清
叟与迈有违言，迈晚应诏，谓清叟有人望可用。世服
其公云。

《赵汝谈传》：“汝谈笃于伦谊而忘仇怨，御史王益祥尝
劾之。后汝谈官其乡，益祥愧不敢见，汝谈乃数过之，
相得欢甚。”

《萧雷龙传》：雷龙，字显辰，建昌新城人，景定三年进士，
与同里人黄巡检起兵。时大兵四合，雷龙度不可支，
与黄巡检及麾下数人奔入闽，未出境，为同安武人
徐浚冲获送县。权县尹刘圣仲素与雷龙有怨，杀之。
后圣仲北来，泊舟小孤山，有巨舰冲前，建大旗，书曰
“萧知府兵”，继见雷龙坐船上，圣仲大呼，有顷不见，以
惊死。

《陈宜中传》：“宜中少为县学生，其父为吏，受赃当黥，宜
中上书温守魏克愚请贷之，克愚以为黠吏，卒寘之
法。其后宜中为浙西提刑，克愚郊迎宜中，报礼不书衔，亦云部下民陈某，克愚皇恐不敢受，袖而谢之。宜
中阳礼之，而阴墌其过，无所得。其后克愚发贾德生
冒借官木事，忤似道，废罢居家。宜中入，乃极言克愚”
居乡不法事，似道令章鉴劾之，贬严州。克愚之死，宜
中挤之为多。

《癸辛杂识》：永嘉愚以为黠莘尝为海上市舶，德祐之末，
朝廷尝令本处部集舟楫，以为防招之用。其处有张
曾二人，颇黠健，蔡委以为部辖。既而本州点撞所部
船有违阙，即欲置张于极刑，蔡力为祈祷，事从减。明
年张宣使部舟欲入广，又以张不能应办，欲从军法
施行，蔡又祈免之，遂命部舟入广以赎罪。未几厓山
之败，张尽有舟中所遗，而归觐骤至贵显。蔡既归温，
遂遭北军所掳，家遂破焉。因挈家欲入杭谒亲故，道
由张家浜，偶怀张、曾二部辖者居此，今不知何如，漫
扣之酒家云：“此处止有张相公耳。”因同酒家往谒之。
张见蔡，即下拜，称为恩府，延之入中堂，命儿女妻妾
罗拜，白曰：“我非此官人，无今日矣。”为造宅、置田、造酒
营运，遂成富人。张即今宣尉也，名瑄。同时继蔡为市
舶者，姓陈名壁，天台人。有方元者，世居上海，因事至
官，陈遂槌折方手足，弃之于沙岸，后医治复全。革世
后，隶张万下为头目，因部粮船往泉南，至台竟值大
风不行，遂泊舟山下，因取薪水登岸，望数里外有聚
屋，扣之，土人则云：前上海陈市舶家也。方生意疑为
向所见杀者，即携酒往访之。陈出迎，已忘其为人，扣
所从来，方以阻风告，陈遂置酒。酒半酣，方笑曰：“市舶
还记某否？某即向遭折手足方元也。”陈方愕然逊谢。
三鼓后，方哨百人，秉炬挟刃而来，陈氏一家皆不得
免焉。此二事一为报恩，一为复怨，皆得之于天。
《金史。完颜阿里不孙传》：“上京宣抚使蒲察移剌都改
陕西行省参议官，而伯德胡土有异志，宣抚使海奴
不迎制使，坐而受诏，阿里不孙械系之。顷之，阿里不
孙辄矫制大赦诸道，众乃稍安，而请罪于朝。初，留哥
据广宁，知广宁府事温迪罕青狗居盖州，妻子留广
宁，与伯德胡土约为兄弟。青狗兵隶阿里不”孙，内猜
忌不协。蒲察移剌都尝奏青狗无隶阿里不孙，宣宗
乃召青狗，青狗不受诏，阿里不孙杀之，胡土乃怨阿
里不孙。既而胡土率众伐高丽，乃以兵戕杀阿里不
孙。权左都监纳坦裕与监军温迪罕哥不霭谋诛胡
土，未敢发。会上京留守蒲察《五觔》遣副留守夹谷爱
答、左右司员外抹撚独鲁诣裕计事，裕以谋告二人，
二人许诺，遂召胡土至帐中，杀之。

《李石传》：石未贵，人有慢之者。及为相，其人以事见石
惶恐。石曰：“‘吾岂念旧恶者’。待之弥厚。”

《元史王玉汝传》：“玉汝，郓人，少习吏事。金末，严实入据
郓，署玉汝为掾史。中书令耶律楚材过东平，奇之，版
授东平路奏差官。戊戌，以东平地分封诸勋贵，裂而
为十，各私其入，与有司无相关。玉汝曰：‘若是，则严公
事业存者无几矣。夜静，哭于楚材帐后。明日，召问其
故，曰：‘玉汝为严公之使，今严公之地分裂而不能救，
止无面目还报，将死此荒寒之野，是以哭耳’’。”楚材恻
然，良久，使诣帝前陈愬、《玉汝》进言曰：“严实以三十万
户归朝廷，崎岖兵间，三弃其家室，卒无异志。今裂其
土地，析其人民，非所以旌有功也。”帝嘉玉汝忠款，且
以其言为直，由是得不分。

《史天泽传》：天泽兄天倪为武仙所害，府僚王缙、王守
道追及天泽于燕曰：“变超仓猝，部曲散走，多在近郊，
公能回辔南行，不招自至矣。”天泽毅然曰：“兄弟之仇，
义所当复，虽死不避，况未必死邪！”即倾赀装，易甲仗
南还。行次满城，得士马甚众，天泽摄行军事。

《辍畊录》：刘公复新为上都留守，时有令史元子春者，
值公退食，偶与同列据案判事以戏，遂为仇家发之。
公大怒，责问罪状，枷项示众。及归，怒容未霁，其夫人
田氏问公何故不乐，公语其故，夫人曰：“此小节耳，何
足怒也。”即令人呼元至，请公为脱其枷，且劳以酒，云：
“此一杯与汝压惊，此一杯与汝庆喜，男子大丈夫何
所不至，留守之位，何患不到？”元感谢而退。不数年，公
卒而无子，止一女，适田直长。直长遄卒，女病双瞽。后
元官湖广参政，迎夫人母子归，没齿，敬养不怠。公乃
廉访使刘廷干之从祖父也。

《明外史胡大海传》：“大海为江南行省参知政事，镇金
华。初，严州既下，苗将蒋英、刘震、李福皆自桐庐来归，
大海喜其骁勇，留置麾下。至是，三人者谋作乱，震以
大海遇已厚，未忍发。福曰：‘举大事，宁顾私恩’。”三人晨
入分省署，英携铁槌袖中，阳请大海观弩于八咏楼
下。大海出，将上马，英遣其党锺矮子者跪马前，诈诉
英过恶，且曰：“蒋某欲杀我。”大海未及答，反顾英。英出，
槌中大海脑仆地，遂杀之。又杀大海子关住及郎中
恺，大掠城中，叛奔吴。其后李文忠攻杭州，杭人执英
以降。太祖命诛英，刺其血以祭大海。

《郭子兴传》：子兴破徐州，徐帅彭大、赵均用率馀众奔
濠，大有智数，子兴与相厚，而薄均用。未几大死，均用专狠益甚，挟子兴攻盱眙、泗州，将害之。太祖已取滁，
乃遣人说均用曰：“大王穷迫，郭公开门延纳，德至厚
也。大王不能报，反听细人言图之，自剪羽翼，失豪杰
心，窃为大王不取。”均用闻太祖兵甚盛，心颇恐，子兴
“用是得免。”

《逊国正气纪梅殷传》：“殷尚高皇长女宁国公主，为驸
马都尉。燕王即帝位，殷不能平，时见辞色。甲申冬，早
朝，小舟经竹桥，都督谭深、指挥赵曦令人挤殷下水，
奋舟驾其背而死。时有瓦剌煇，降虏也，久属殷幕下
愤深曦害殷，请于上，割二人手足，剖其心，祭殷毕，即
自经死，葬殷墓侧。”

《明外史张宁传》：“朝鲜仇杀毛怜，诏宁偕都指挥武忠
往解。宁辞义慷慨，而忠骁健，张两弓折之，射雁一发
坠，朝鲜人大惊服，两人竟解其仇而还。”

《莘野纂闻》希颜先生杨翥，初与杨士奇不相善，而家
且贫，意之所交，惟以义相让，而士奇德之。迨入阁，首
以公荐入翰林，寻拜礼部侍郎。

《嵩阳杂识》：“李空同与韩贯道草疏，极为切直，刘瑾切
齿，必欲置之死，赖康浒西营救而脱。后浒西得罪，空
同议论稍过严，人作《中山狼传》以诋之。”

《江南通志》：“范昌世，《中山狼传》，吴县人。登乡荐，授萧县令，
有治声。同乡徐某戍南丹，道经县，昌世怜其非辜，令
佯逸，潜匿署中，使训蒙。及陞南昌虑徐失所，乃为娶
妻，籍其业为居人。生三子，先后成进士。长为给事中，
次为主事，其季为御史。以事过吴，访求昌世，时已卒。
后偕两兄诣其家拜奠。久之，昌世幼子至南京，徐”所
娶妇尚存，室中供昌世像，每日必祭，遂厚遗而归。
《贤奕编》：王庄毅公竑开府淮扬时，清河卫指挥单姓
者，行不检，公常折抑之。寻公遭论免官归过清河，单
祗候于江浒，具饩致殷勤。公嘉其诚款，择受数缶，以
为醯酱也。比发之，则皆粪秽。已复有言者表公忠节，
命下还官，指挥乃逃遁，诈死。家人故发丧以愚里人。
有仇家踪迹其所在，执而讼之于公，竟平其讼而遣
之。

《异林》：“邹鲁为萧山令，性苛暴。有何御史者老于家，鲁
杀之。其子求为报仇，鲁尝饮一玉杯，甚爱之。一夕置
几上，杯忽自跃，堕地而碎。鲁恶之，明日难作。”

《明外史冯恩传》：“恩为南京御史。嘉靖十一年冬，彗星
见，恩极论右都御史汪𬭎之奸，谓𬭎腹心之彗也。帝
得疏大怒，逮下锦衣狱。明年春，移恩刑部狱。时𬭎已
迁吏部尚书。比朝审，𬭎当主笔，东向坐，恩独向阙跪。
𬭎令卒拽之西向。恩起立不屈，卒呵之。恩怒叱卒，卒
皆靡。𬭎曰：‘汝屡上疏欲杀我，我今先杀汝’。恩叱曰：‘圣
天子在上，汝为大臣，欲以私怨杀言官耶？且此何地，
而对百僚公言之，何无忌惮也’！”

《休宁县志》：“金坤，字文载，古楼人。尝之小孤，遇同邑乞
者，倾橐解衣，令具善衣冠，且教以探蚌贩茶，可厚获。
越十年，道经建德，有颀丈夫骑而争道，恍泣拜曰：‘若
非宿松下镮金翁耶？予即乞人承翁济，起家二千金
矣。因出金置酒为寿，还其金而去。有邑人贩牛殴市
草者，其人以逋贼自经，反文致贩牛者辟。坤力为白’”
出之，不受谢。明年，有系驴于庭，盛鞍鞯，载朿书，致拜
而去。启之，即“贩牛人报德也。”

《处州府志》：“杨大同，松阳人。素业贾，寓武林邸舍。忽闻
邻哭甚哀，询之，乃王尉失囚获罪，鬻女以赎，故相泣
别。大同遂出赀以贷尉。他日大同婿遂昌郑克宽登
进士，调鄂州监酒。时鄂州即王尉也。克宽以公过候
门，守觉其乡语，问曰：‘识杨大同乎’？曰：‘妻父也’。守曰：‘尚
在否’？曰：‘卒矣，惟妻母见留此’。守曰：‘汝为我迎杨媪来’。”
至则坐媪于堂，率子女罗拜于下，以母事之。因语其
故，置克宽于幕以荐之。

《诗经小雅谷风》章：“忘我大德，思我小怨。”

《大雅抑章》：“无言不雠，无德不报。”

《尔雅释训》：“哀哀凄凄，怀报德也。”

《管子·枢言》篇：“德者，怨之本也。”

《老子》下篇：“报怨以德。”

《庄子·达生篇》：“复仇者不折镆干。”

《关尹子七釜篇》：“天下之理，是或化为非，非或化为是，
恩或化为仇，仇或化为恩，是以圣人居常虑变。”
《淮南子人间训》：“鲁人有为父报仇于齐者，刳其腹，见
其心，坐而正冠，起而更衣，徐行而出门，上车而步马，
颜色不变。其御欲驱，抚而止之曰：‘今日为父报仇以
出死，非为生也。今事已成矣，又何去之’？追者曰：‘此有
节行之人，不可杀也’。”解围而去之。

《风俗通义过誉》篇：“太原周党伯况，少为卿佐，发党过
于人，中辱之。党学《春秋》长安，闻报仇之义，辍讲下辞
归。报。仇到，与卿佐相闻，期斗日，卿佐多从正往，使卿
佐先拔刀，然后相击，佐欲直，令正击之，党被创困乏佐服其义勇，箯舆养之，数日苏兴，乃知非其家，即径
归，其立勇果乃至于是。谨按《孝经》，‘身体发肤，受之父’”
母，不敢毁伤，孝之始也。乐正子春下堂而伤足，三月
不出，既瘳矣，犹有忧色，身无择行，口无择言，修身慎
行，恐辱先也。而伯况被发，则得就业，卿佐虽云凶暴，
何缘侵己？今见辱者，必有以招之，身自取焉，何尤于
人？亲不可辱，在我何伤？凡报仇者，谓为父兄耳，岂以
一朝之忿而肆其狂怒者哉！既远《春秋》之义，殆今先
祖不复血食，不孝不智而两有之，归其义勇，其义何
居？

《谭子》：“救物行惠而求报者，人不报之。是故大恩无象，
大恩就不，识者报之。”

神弓不报怨，斯报怨也。所谓神弓鬼矢，不张而发，不
注而中。天得之以假人，人得之以假天下。

《太和》：“不有和睦，焉得仇雠。”

《迃书·迃叟》曰：“受人恩而不忍负者，其为子必孝，为臣
必忠。”

鼠璞。高帝未封，诸将往往坐沙中语，留侯欲帝封平
生所憎以安之，遂封雍齿为什方侯。群臣喜曰：“雍齿
尚侯，我属无患矣。”留侯此策，亦有所本。《古史》载，晋文
公过曹，里凫须盗其资而亡。公馁，介子推割股以食
之。至是里凫须请见曰：“君去国久，民臣多过，自危，凫
须为贼大矣。君诚使骖乘游于国中，百姓见之自安。”
文公说而从之。民臣皆曰：“里凫须不诛，吾何惧也！”岂
留侯之策与此暗合耶？

《燕翼贻谋录》：“杨万顷杀张审素二子，瑝、琇为父复仇，
杀万顷，张九龄欲活之，李林甫必欲杀之，而二子竟
伏大刑。盖九龄君子喜人为善，林甫小人嫉人为善，
好恶不同故也。苟其父罪当死，子不当报，仇父死不
以罪，或非出上命，而为人所挤陷以死，可不报乎？审
素之仇所当报也。”太宗雍熙三年七月癸未，京兆府
鄠县民甄婆儿报母仇杀人，诏决杖遣之。惜乎！瑝、琇
之不遇圣时明主也！

《梦溪笔谈》：王延政据建州，令大将章某守建州城，尝
遣部将刺事于军前，后期当斩，惜其材未有以处。归
语其妻，其妻连氏有贤智，私使人谓部将曰：“汝法当
死，急逃乃免。”与之银数十两，曰：“径行，无顾家也。”部将
得以潜去，投江南李主，以隶查文徽麾下。文徽攻延
政，部将适主是役。城将陷，先喻城中能全连氏一门
“者，重赏。”连氏使人谓之曰：“建民无罪，将军幸赦之。妾
夫妇罪当死，不敢图生。若将军不释建民，妾愿先百
姓死，誓不独生也。”词气感慨，发于至诚，不得已为之
戢兵而入，一城获全。至今连氏为建安大族，官至卿
相者接踵，皆连氏之后也。又李景使大将军胡则守
江州，江南国下，曹翰以兵围之三年，城坚不可破。一
日，则怒一饔人鲙鱼不精，欲杀之。其妻遽止之曰：“士
卒守城累年矣，暴骨满地，奈何以一食杀士卒耶？”则
乃舍之。此卒夜缒城走投曹翰，具言城中虚实。先是，
城西南依崄，素不设备，乃引王师自西南攻之，是夜
城陷。胡则一门无遗类。二人者，其为德一也，何其报
效之不同耶？

《世范》：今人受人恩惠，多不记省，而有所惠于人，虽微
物亦历历在心。古人言：“施人勿念，受施勿忘。”诚为难
事。

圣人言“以直报怨”，最是中道，可以通行。大抵以怨报
怨，固不足道。而士大夫欲邀长厚之名者，或因宿仇
纵奸邪而不治，皆矫饰不近人情。圣人之所谓直者，
其人贤，不以仇而废之；其人不肖，不以仇而庇之。是
非去取，各当其实。以此报怨，必不至递相酬复无已
时也。

《小学广敬身》篇：“恩仇分明”，此四字非有道者之言也。
《御龙子集》：“以直报怨，以德报德”，居乡之要行耶？父母
之仇不共天，兄弟之仇不反兵，岂必杀身以成仁哉？
亦思其所以报之而已矣。

《何子杂言》：“古人奉德则报以珮，恩返则报以环，恩绝
则报以玦。”珮，佩也；环，还也；玦，决也。

《书肆说铃》，人有被横逆而欲报复者，问于予，予应之
曰：“天方助桀，胡可与争？人自吠尧，吾则何与急而击
之？在我多费博浪之椎，徐以制焉，在渠自有乌江之
剑。况彼之叫跳，有识者已鄙其狂；而我以安闲，无知
者亦服其量。使丙夜而深思乎，彼之含羞，其将何解？
即终身而不报乎，我之得胜亦已多矣。”此一时晓解
之语，可以销世人许多不平之气。

《意见》称物平施，圣贤处己待人之常道也。“宁人负我，
毋我负人”，此是君子过甚之阴德；宁我负人，毋人负
我，此是小人之尤者所行之阴害。

“见闻《搜玉》。伯夷清矣，而不念旧恶；柳下惠和矣，而不
以三公易介，此其为百世师也。东汉徐孺子，矫矫特
立，荐辟皆不就，然及荐辟者死，乃炙鸡渍酒，万里赴
吊，于不混俗之中，而有不忘恩之意，真夷、惠之俦也。”
岂云东汉人物之冠冕而已哉蜈蚣畏鸡，鸡死而蜈蚣穴之，此有情无情报应之必
然也。予观五行生克之数，亦有然者，但生数疏，克数
密，岂犹“报恩者常难，而报怨者常易耶？”人乌可以报
恩之难，而忽生生之德？可不以报怨之易，而勇于释
怨耶？

《读书镜》：李卫公德裕在珠崖郡北有望阙亭，公题诗云：“独上江亭望帝京，乌飞犹是半年程。碧山也恐人
归去，百匝千遭。”绕郡城南有小禅院，因步游之，见老
僧壁内挂十馀葫芦，公指曰：“‘中有药物乎’？僧曰：‘皆人
骨灰耳。太尉当轴朝列，为私憾出于此者，贫道悯之，
为收其骸焚之，贮其灰，俟其子孙来访耳’。”公惕然返
走，心痛而死。然公颇为寒进开路。及南迁，或有诗云：
“八百孤寒齐下泪，一时南望李崖州。”公太和七年自
西川回，入相，上问：“王涯今日除德裕，人情怕否？”曰：“忠
良甚喜，小人亦有怕者。此公只是恩仇。”分明恩者不
足令人德，而仇者适足令人畏。故王旦亦曰：“好人怀
惠，又欲人畏威。”皆大臣所宜避。而寇准自以为己任，
此其短也。

《续问奇类林》狄灵庆亲为袁粲门人，而抱首粲子者，
庆也，周某。〈史失其名〉亲为陆超之门人，而手斩超头者，周
也。陶、谷亲为晋相李崧所录用，而构成崧族诛者，谷
也。究也。狄被噬于㲰狗，周折项于坠棺，陶之死，墓门
屡遭雷殛，而骸骨不少留。弯弓反射之徒，可以惕矣。
利玛窦《友论》，仇之恶以残仇，深于友之爱以恩友，岂
不验世之弱于善、强于恶哉？

《友》，“人无所善，我与《仇人》无所害等焉。”

《艾子后语》：艾子夜梦游上清朝天帝，见一人戎服带
剑而失其首，颈血淋漓，手持奏章而进，其辞曰：“诉冤
臣秦国樊於期得罪亡奔，在燕有不平事。卫荆轲借
去头颅一个，至今本利未还，燕太子丹为证见，伏乞
追给。”天帝览之，蹙頞而言曰：“渠自家手脚也没讨处，
何暇还你头颅？”于期乃退，艾子亦觉。

《搜神记》：楚干将莫邪为楚王作剑，三年乃成，王怒欲
杀之，剑有雌雄，其妻重身当产，夫语妻曰：“吾为王作
剑，三年乃成，王怒往必杀死，汝若生子，是男。”大告之
曰：“出户望南山，松生石上，剑在其背。”于是即将雌剑
往见楚王，王大怒，使相之。剑有二，一雌一雄，雌来雄
不来，王怒即杀之。莫邪子名赤比，后壮，乃问其母曰：
“吾父所在？”母曰：“汝父为楚王作剑，三年乃成，王怒杀
之。去时嘱我语汝，子出户望南山，松生石上，剑在其
背。”于是子出户南望，不见有山，但睹堂前松树生石
坻之上，即以斧破其背，得剑。日夜思欲报楚王，王梦
见一儿，眉间广尺，言欲报仇，王即购之千金。儿闻之
亡去，入山行歌。客有逢者，谓子年少，“何哭之甚悲耶？”
曰：“‘吾干将莫邪子’曰：楚王杀吾父，吾欲报之。”客曰：“‘闻
王购子头千金，将子头与剑来，为子报之’。儿曰：‘幸甚’！”
即自刎，两手捧头及剑奉之，立僵。客曰：“不负子也。”于
是尸乃仆。客持头往见楚王，王大喜。客曰：“此乃勇士
头也，当于汤镬煮之。”王如其言，煮头三日，三夕不烂，
头踔出汤中。目大怒。客曰：“此儿头不烂，愿王自往
临视之，是必烂也。”王即临之，客以剑拟王，王头随堕
汤中，客亦自拟己头，头复堕汤中。三首俱烂，不可识
别。乃分其汤肉葬之，故通名三王墓。今在汝南北宜
春县界。

《述异记》：陈留周氏婢名兴进入山取樵，梦见一女语
之曰：“近在汝目前，目中有刺，烦为拔之，当有厚报。”有
见一朽棺，头穿坏，髑髅堕地，草生目中，便为拔草，内
著棺，且以甓塞穿，即于髑髅处得一双黄金指环。
《续齐谐记》：弘农杨宝见一黄雀，为鸱枭所搏，取之以
归，置巾箱中，养之百馀日，毛羽成，朝去暮还。后宝久
读书未卧，有黄衣童子向宝再拜曰：“我王母使臣，昔
使蓬莱不慎，为枭所搏，蒙君仁爱救拯。今当受使南
海，不得奉侍。以白环四枚与宝，令君子孙世世洁白，
且位登三事，当如此环矣。”

《齐谐记》：富阳董昭之，尝乘船过钱塘江，中央见有一
蚁著一短芦，甚迫遽，昭之曰：“此畏死也。”便以绳系此
芦著船头，蚁缘绳出，中夜梦一人乌衣，从百许人来
谢云：仆不慎堕江，惭君济活，仆是蚁中王，君若急难
之日当见告。后昭遇事系狱蚁穴狱，昭遂得脱。
《荆州记》：随侯曾得大蛇，不杀而遣之，蛇后衔明月珠
以报，一名“隋侯珠。”

《会稽记》：射的山南有白鹤山，一鹤为仙人取箭。汉太
尉郑弘尝采薪得一遗箭，顷有人觅弘还之，问何所
欲，弘曰：“常患若耶溪，载薪为难，愿朝南风，夕北风。”后
果然。

《幽明录》：项县人姚牛，年十馀岁，父为乡人所杀，牛手
刃之于众中，吏捕得，官长深矜孝节，为推迁其事，会
赦得免。令后出猎，逐鹿入草中，有古深阱数处，马将
趣之，忽见一公举板击马，马惊避，不得及鹿。令怒，弯弓将射之，公曰：“此中有阱，恐君堕耳。”令曰：“汝为何人？
翁跪曰：‘姚牛父也。感君活牛，故来谢恩’。”遂灭。不见
苻“坚时，有射师经嵩山，望见松上有一双白鸟，似鹄
而大，至树下，又见一蛇，长五丈许，上树取鸟。鸟欲飞，
蛇张口翕之，鸟不去，缤纷。”一餐顷，射师彀弩射三矢，
蛇落，鸟得去树百馀步山边整理毛羽，须臾云雷发，
射师惧，不得旋踵，见向鸟徘徊其上，毛落纷纷，似如
相援。如此数阵，云息电灭，射师得免，鸟亦高飞。
《青琐集》：湖州长兴县啄木岭金沙泉，即每年造茶之
所也。胡生者，即其居，以钉铰为业，居霅溪而近白𬞟
州。去其居十馀步有古冢，胡生每因茶饭，必奠酬之。
尝梦人谓之曰：“吾姓柳氏，平生善诗而嗜茗，及死葬
此，常衔子之惠，每以为报。欲教子为诗，胡生辞以不
能，柳强之，其后遂工焉。”诗曰：“湖风似剑锼人骨，汉月
如钩钓胃肠。魂梦不知身在路，夜来犹自到昭阳。”人
谓之“胡钉铰诗